CELEX: 62007TN0434
Language: et
Date: 2007-11-28 00:00:00
Title: Kohtuasi T-434/07: 28. novembril 2007 esitatud hagi — Volvo Trademark Holding AB versus Siseturu Ühtlustamise Amet — Elena Grebenshikova (SOLVO)

9.2.2008   
            
            
               ET
            
            
               Euroopa Liidu Teataja
            
            
               C 37/25
            
         28. novembril 2007 esitatud hagi — Volvo Trademark Holding AB versus Siseturu Ühtlustamise Amet — Elena Grebenshikova (SOLVO)
   (Kohtuasi T-434/07)
   (2008/C 37/39)
   Hagiavaldus esitati inglise keeles.
   Pooled
   
      Hageja: Volvo Trademark Holding AB (Göteborg, Rootsi) (esindajad: T. Dolde, V. von Bomhard, A. Renck)
   
      Kostja: Siseturu Ühtlustamise Amet (kaubamärgid ja tööstusdisainilahendused).
   
      Teine menetluspool apellatsioonikojas: Elena Grebenshikova (Peterburi, Venemaa)
   Hageja nõuded
   
               —
            
            
               tühistada Siseturu Ühtlustamise Ameti teise apellatsioonikoja 2. augusti 2007. aasta otsus asjas nr R 1240/2006-2;
            
         
               —
            
            
               mõista kohtukulud välja ühtlustamisametilt.
            
         Väited ja peamised argumendid
   
      Ühenduse kaubamärgi taotleja: Elena Grebenshikova.
   
      Asjaomane ühenduse kaubamärk: kujutismärk „SOLVO” kaupadele ja teenustele klassides 9, 39 ja42 — taotlus nr 3 555 422.
   
      Vastulause aluseks oleva kaubamärgi või tähise omanik: hageja.
   
      Vastulause aluseks olev kaubamärk või tähis: ühenduse ja siseriiklik kaubamärk „VOLVO” kaupadele ja teenustele klassides inter alia 9 ja 42.
   
      Vastulausete osakonna otsus: lükata vastulause täies ulatuses tagasi.
   
      Apellatsioonikoja otsus: jätta kaebus rahuldamata.
   
      Väited: Nõukogu määruse nr 40/94 artikli 8 lõike 1 punkti b ja artikli 8 lõike 5 rikkumine, kuna vastandatud kaubamärgid on visuaalselt ja foneetiliselt sarnased ja kuna apellatsioonikoda ei võtnud arvesse kõiki olulisi asjaolusid, sh asjaomaste kaupade identsust ja VOLVO mainet.